《登迎江寺浮图》
清代·商盘

朝登太观亭，晚到迎江寺。竦身入云中，千里绝蒙蔽。

鸡犬无近入，雕鹏有远势。江山与城郭，混茫浮一气。

乃知最高处，原不阻人至。十载游三吴，揽尽六朝丽。

放眼苦不宽，多缘在平地。兹塔峙江干，阅历婆娑世。

现此不坏躯，佛力何赑屃。疑有阿育王，神光分舍利。

愧非人天目，一一穷玄秘。得鱼筌可忘，到岸筏应弃。

此来亦雪鸿，踪迹毋须记。

作者简介：（1701—1767）浙江会稽人，字宝意，号苍雨。雍正八年进士，任编修，后出为云南元江知府，卒于顺宁。自幼工诗，才名与厉鹗并称，佳句颇多。精音律，谈吐幽默，所至名士均为之倾倒。有《质园诗集》。